als_Latn dik_Latn sag_Latn
Home » Kuriozitete »
Fshati më i ftohtë në Tokë, ku temperaturat ranë në minus 90 gradë (foto)
Kur miqtë e Amos Chapples i treguan atij për Oymyakonin, ata i thanë se është “Rusia e vërtetë”. Këtu mbretëron terri për 21 orë në ditë – dhe, gjatë dimrit, temperaturat arrijnë deri në minus 58 gradë celsius.
I pozicionuar disa qindra milje nga Rrethi Arktik, ky vend raportohet të jetë qyteti më i ftohtë në Tokë, dhe këtë epitet e mori më 1933 kur temperaturat atje ranë deri në minus 90 gradë.
“Niveli i energjisë që nevojitet vetëm për të dalë jashtë është tronditës”, thotë Chapple, një fotograf nga Zelanda e Re. Chapple i bëri ballë të ftohtit dhe shkoi në këtë fshat të largët për të dokumentuar jetën atje.
Për të shkuar në Oymyakon nuk është e lehtë; qyteti më i afërt është mbi 800 km larg. Pasi Chapple mori fluturimin shtatë-orësh nga Moska, ai hipi në një minibus me disa të tjerë i cili do ta dërgonte atë vetëm deri në gjysmë të rrugës — në një pompë të vogël benzine, ku do të mund të gjente transport. Pasi kaloi dy ditë në një kasolle të vogël në këtë pompë benzine duke pirë vetëm supë dreri verior dhe duke ndarë shtratin me një qen, ai më në fund arriti në Oymyakon, por sfidat nuk përfunduan këtu.
“Pas dy ditëve të para, u dërmova fizikisht vetëm duke u endur nëpër rrugë për pak orë”, thotë ai. “… Pastaj, ishin disa gjëra të vogla që më befasonin vazhdimisht. Ndonjëherë më ngrihej pështyma e bëhej si gjilpërë që më shponte buzët, birra e ftohtë avullonte sikur një supë kur dilja jashtë dhe urinimi ishte një spektakël i avullit”, transmeton Koha.net.
Ajo që e befasoi Chapplen ishte: jeta e përditshme e 500 banorëve të përhershëm të Oymyakonit. Për t’i bërë ballë të ftohtit, banorët i lënë makinat e tyre tërë kohën të ndezura, dhe shumica e tyre nuk hanë mish për shkak se bagëtitë nuk rriten në tokë të ngrirë. Banjat janë zakonisht jashtë nga frika e ngrirjes së gypave.
“Rrugët ishin të zbrazëta”, thotë Chapple, transmeton Koha.net. “Prisja se ata janë të mësuar me të ftohtin dhe se do të kishte jetë të përditshme nëpër rrugë, por ndodhi e kundërta: njerëzit ishin shumë të kujdesshëm ndaj të ftohtit”.
Chapple e kishte të vështirë edhe të fotografonte në Oymyakon. Jo vetëm se kishte sfida teknike, si ngrirja e foto-aparatit, por edhe njerëzit nuk i flisnin shumë gjatë sepse nuk dëshironin të qëndronin në të ftohtë. “U ndjeva jashtëzakonisht i shkretë”, thotë ai. “Gjithçka ndodhte brenda mureve të shtëpive të tyre, dhe unë nuk isha i mirëseardhur atje”.
Por, edhe përkundër të ftohtit nga natyra dhe njerëzve të ftohtë, Chapple e vazhdoi projektin. Kur u pyet se përse deshi ta fotografonte këtë fshat, Chapple tha se e bëri për t’u bërë kryelajm botëror: “Vendi më i ftohtë në Tokë”.
eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn